ایراندا سو چاتیشماسی 1 اؤلو و 12 یارالییلا نتیجه‌لندی.
ایسنا خبر آژانسی‌نین وئردیگی خبره گؤره، ایرانین خراسان ائلی جغتای ائلچه‌سی شهرستانک کندینده گوونلیک گوجلریله کندلی‌لر آراسیندا یاشانان چاتیشمادا 1 نفر اؤلدو، ان آز 12 نفر یارالاندی.
ایران سو ایشلری دایره‌سی‌نین کندین سویونو باشقا کنده داشیما مقصدیله قویو قازماغا باشلاماسی و کندلی‌لرین بو حادثه‌یه اعتراض ائتمه‌سی نتیجه‌سینده گوونلیک گوجلریله کندلی‌لر آراسیندا چاتیشما یاشاندی.
چاتیشما 1 نفرین اؤلومو و 5 نفری پلیس اولماقلا 12 نفرین یارالانماسییلا نتیجه‌لندی.
ایراندا ائللر و کندلر آراسیندا سوساواشی بیر نئچه ایل قاباق آرتماغا باشلامیشدی.
ایران‌لی اقتصادچی محسن رنانی، حکومتی، وار اولان سو بحرانینی گیزلتمکله سوچلاییب اؤنوموزدکی بیر نئچه ایل ایچینده، اؤلکه‌ده سو ساواش‌لاری‌نین جدی بیر شکیلده آرتاجاغینی ایفاده ائتدی.
